b'\n_START_ARTICLE_\nFC Dinamo Bucure\xc5\x9fti\n_START_PARAGRAPH_\nFotbal Club Dinamo Bucure\xc8\x99ti, Dinamo Bucure\xc8\x99ti (po na\xc5\xa1e Dinamo Bukare\xc5\xa1ta) ali preprosto Dinamo je romunski nogometni klub iz Bukare\xc5\xa1te. Ustanovljen je bil 14. maja 1948 in trenutno igra v 1. romunski nogometni ligi._NEWLINE_Od ustanovitve naprej, je Dinamo igral v najvi\xc5\xa1ji ligi. Bil je osemnajstkrat dr\xc5\xbeavni prvak in dvajsetkrat podprvak, trinajstkratni prvak in desetkratni podprvak romunskega pokala ter dvakratni prvak in \xc5\xa1tirikratni podprvak romunskega superpokala. V evropskih tekmovanjih pa se je Dinamo osemnajstkrat uvrstil v Ligo prvakov, petkrat v Pokal pokalnih zmagovalcev, dvaindvajsetkrat v Evropsko ligo in enkrat v Pokal Intertoto._NEWLINE_Doma\xc4\x8di stadion Dinama je Stadionul Dinamo, ki sprejme 15.032 gledalcev. Barva dresov je rde\xc4\x8da. Nadimka nogometa\xc5\xa1ev pa sta C\xc3\xa2inii ro\xc8\x99ii (Rde\xc4\x8di psi) in Alb-ro\xc8\x99ii (Belo-rde\xc4\x8di).\n_START_SECTION_\nRivalstvo\n_START_PARAGRAPH_\nDinamov rival je Steaua. Dvoboji med tema dvema kluboma se imenuje Eternul Derby (Ve\xc4\x8dni derbi). Drugi rivali pa so \xc5\xa1e Universitatea Craiova, Rapid Bucure\xc8\x99ti, Petrolul Ploie\xc8\x99ti, Farul Constan\xc8\x9ba, FC Arge\xc8\x99, CFR Cluj in Poli Timi\xc8\x99oara. Navija\xc4\x8di slednjega kluba smatrajo Dinamo za rivala, obratno pa navija\xc4\x8di Dinama ne.'